Κωνσταντίνος Οιχαλιώτης

Ο Κωνσταντίνος Οιχαλιώτης (1910 - 3 Φεβρουαρίου 2009) ήταν Έλληνας στρατιωτικός και, μετά την αποστρατεία του, νομάρχης. Διετέλεσε νομάρχης Πιερίας τη δεκαετία του 1960.

 Βιογραφία 
 Σπουδές και στρατιωτική σταδιοδρομία 
Γεννήθηκε στην Οιχαλία Μεσσηνίας και αποφοίτησε από την Στρατιωτική Σχολή Ευελπίδων, τη Νομική Σχολή του Πανεπιστημίου Αθηνών και την Ανωτάτη Σχολή Πολέμου.Δίδαξε ο ίδιος ως καθηγητής στην Ανωτάτη Σχολή Πολέμου. Έκανε επίσης σπουδές στη Σχολή Εθνικής Αμύνης Αθηνών και στη Σχολή Ατομικού Πολέμου του Γκάρμισχ της Γερμανίας.Νέα Εποχή, Η βιογραφία του, 13 Νοεμβρίου 1965, σελ. 1,  μέσω ΓΑΚ -  Αρχεία Ν. Πιερίας  Προήχθη σε Συνταγματάρχη επ' ανδραγαθία και διετέλεσε διοικητής και επιτελής σε όλα τα κλιμάκια του βαθμού του, μέχρι και Επιτελάρχης Στρατιάς. Επί 2 χρόνια υπηρέτησε ως στρατιωτικός αντιπρόσωπος της Ελλάδας στο Βελιγράδι και στην Άγκυρα στη μόνιμη Γραμματεία του Βαλκανικού Συμφώνου.

 Νομάρχης 
Τον Δεκέμβριο του 1964 τοποθετήθηκε Νομάρχης Λακωνίας.εφ. Μακεδονία, "Ετοποθετήθησαν νέοι νομάρχαι εις Λακωνίαν, Λευκάδα και Λασήθιον", φύλλο 22 Δεκεμβρίου 1964,   σελ.7

Εν συνεχεία (Οκτ. 1965) μετατέθηκε στη Νομαρχία Πιερίας και ανέλαβε καθήκοντα το Νοέμβριο του 1965.
Μακεδονία, φύλλο 9-11-1965,  σελ.7. Παρέμεινε Νομάρχης Πιερίας ως το 1967.

 Τιμές και θάνατος 
Για τη δράση του τιμήθηκε με πολλά παράσημα, όπως 4 χρυσά Αριστεία Ανδρείας, 4 Πολεμικούς Σταυρούς Γ΄ Τάξεως, 1 Πολεμικό Σταυρό Β΄ Τάξεως, 1 Μετάλλιο Εξαιρέτων Πράξεων, 1 Μετάλλιο Στρατιωτικής Αξίας Α΄ Τάξεως, 2 Μετάλλια Συμμετοχής σε πολέμους και με πολλές εύφημες μνείες.

Ο υποστράτηγος ε.α. Οιχαλιώτης απεβίωσε το 2009 και η ταφή του έγινε στο Κοιμητήριο Παπάγου, στις 3 Φεβρουαρίου 2009.Εθνική Ηχώ , Κοινωνικά, τ. Φεβρ. 2009, ανάκτηση 30 Ιουλίου 2014. 

 Παραπομπές 

Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Λακωνίας
Κατηγορία:Νομάρχες Πιερίας
Κατηγορία:Πολεμικός Σταυρός Β' Τάξεως
Κατηγορία:Πολεμικός Σταυρός Γ' Τάξεως
Κατηγορία:Μετάλλιο Στρατιωτικής Αξίας Α΄ Τάξεως